જ્યારે તમારું નસીબ જ વાંકુ હોય ત્યારે બધું જ અવળું પડે અને તેને સાબિત કરતી ઘટના એટલે આ સીસીટીવી ફૂટેજ. કોલોરાડોની એક દુકાનમાં લૂંટના ઇરાદે એક શખ્સ બંદૂક લઈને ઘૂસી જાય છે. તે સામે ઊભેલી કેશિયર સામે જેવી ગન કાઢીને તાકે છે ત્યાં જ તેનો સીન થઈ જાય છે. તેના હાથમાંથી ગન લપસીને સીધી જ કાઉન્ટરની સામેની બાજુ પડી જાય છે. બિચારો ચોર પણ તેને પરત લેવા માટે ધમપછાડા કરે છે. જો કે તેના ભારેખમ શરીરના લીધે બાપડો તે કાઉન્ટર પણ કૂદી શકતો નથી. કેશિયરે પણ સામે પડેલી બંદૂક ઉપાડી લેતાં જ ચોર સીધો જ બહાર દરવાજા તરફ ભાગે છે. હજુ પણ જાણે કે તેનો ખરાબ સમસ્ય પૂરો ના થયો હોય તેમ તેનું પેન્ટ પણ નીચે ઉતરવા લાગે છે. આ ભમરાળા ચોરની કરુણતા જોઈને સોશિયલ મીડિયામાં પણ લોકો ઠેકડી ઉડાવે છે.